**Szükséges dokumentumok**

* Érvényes személyazonosító igazolvány (pl. személyi igazolvány, útlevél, új típusú jogosítvány)
* Lakcímkártya
* Utolsó, minimum 2 db, a kölcsönigénylő vagy a vele egy háztartásban élő személy nevére szóló, közüzemi számla és befizetés igazolása (pl.: villany, víz, gáz, előfizetéses telefon)
* 90 napnál nem régebbi, a bank által elfogadott ingatlan értékbecslés
* *több lakásból álló, osztatlan közös tulajdon esetén*: (amennyiben az ingatlan-nyilvántartásból a hitelcéllal érintett lakásra vonatkozóan a támogatott személy tulajdonszerzésének mértéke nem állapítható meg): közokiratba vagy ügyvéd által ellenjegyzett magánokiratba foglalt használati megosztási megállapodás
* *adásvétel/csere estén*:
  + adásvételi szerződés/csereszerződés (előszerződés és módosítások is)
  + új ingatlan vásárlás esetén: használatbavételi engedély és a lakás kivitelezési tervdokumentációhoz készült hivatalos (pecsételt) alaprajza
* *építés, építési engedélyköteles bővítés esetén*:
  + **építés egyszerű bejelentése esetén**:
    - a lakóépület építésének egyszerű bejelentéséről szóló 155/2016. (VI. 13.) Korm. rendelet 1. § (2) bekezdése szerinti, az elektronikus építési napló üzemeltetője által előállított, a készenlétbe helyezett elektronikus építési napló adatait feltüntető visszaigazolással,
    - az építész tervező által az egyszerű bejelentés mellékleteként az elektronikus építési naplóba feltöltött, legalább a 155/2016. (VI. 13.) Korm. rendelet 1. melléklete szerinti munkarészekből álló kivitelezési dokumentációval, és
    - az igénylőnek az egyszerű bejelentés megtörténtét követő 15 nap elteltével tett nyilatkozatával, mely szerint az építési tevékenységet megkezdheti és a hitelintézet részére benyújtott dokumentumok megegyeznek az elektronikus építési naplóba feltöltött dokumentumokkal
  + építési engedély (módosítások, és ha van, jogutódlási rendelkezés is)
  + kivitelezési tervdokumentáció;
  + szervezett/vegyes kivitelezés esetén a kivitelezői szerződés
  + családi ház, ikerház, sorház esetén 30 napnál nem régebbi földhivatali térképmásolat
  + építési költségvetés eredetivel egyező másolati példánya a bekerülési költségekről (ÁFA-s)
* [Hitelkérelem](http://intra-obk:82/forms/fhu_finanzierungsantragPK.doc)
* Jövedelem igazolása az alábbi módon:

|  |  |
| --- | --- |
| **Jövedelem típusa** | **Jövedelem igazolásának módja** |
| Munkabér és béren kívüli juttatások (ez utóbbinál csak azok, melyeket a munkavállaló nem valamely költség ellentételezéseként kapott) (ha nem a hiteligénylőhöz kapcsolódó a munkáltató cég): | Munkáltatói igazolás + 3 utolsó havi bankszámlakivonat vagy bérlap  (külföldi jövedelem esetén elfogadható a külföldi adóhatóság által kiadott, az adó mellett a jövedelmet is feltüntető egyéb hivatalos dokumentum is) |
| Munkabér (ha a hiteligénylőhöz kapcsolódó a munkáltató cég, pl.: közeli hozzátartozó a tulajdonosa/résztulajdonosa/ügyvezetője): | Munkáltatói igazolás + 12 hónapnál nem régebbi NAV jövedelemigazolás a munkavállalónak |
| Választáson alapuló béren kívüli juttatási rendszer | Munkáltatói igazolás |
| Rezidens Támogatási Program ösztöndíja és a Fiatal Szakorvosok Támogatási Program támogatása | munkáltató által kiállított igazolás+ 3 utolsó havi bankszámlakivonat |
| Gerevich Aladár sportösztöndíj | MOB által kiadott igazolás+ 3 utolsó havi bankszámlakivonat |
| Nyugdíj: | nyugdíjas igazolvány (vagy nyugdíjhatározat) és a nyugdíjszelvény; vagy a Nyugdíjfolyósító Igazgatóság által kiállított igazolás (pl. éves nyugdíjértesítő) (a nyugdíjszelvény és igazolás (értesítő) legyen12 hónapnál nem régebbi) |
| Magyar vagy külföldi állam által folyósított rendszeres ellátás: | Ügyfél nyilatkozata + 3 utolsó havi bankszámlakivonat vagy készpénz átutalási megbízás szelvénye |
| Házastársi, élettársi tartásdíj: | A bíróságnak a megállapításról, vagy jóváhagyásról szóló döntése + 3 utolsó havi bankszámlakivonat vagy készpénz átutalási megbízás szelvénye |
| Családi pótlék, gyermekgondozási díj (GYED), gyermekgondozást segítő ellátás (GYES), csecsemőgondozási díj (CSED vagy TGYÁS) | az ellátást megállapító határozat és a folyósítást igazoló szelvény alapján, az adóhatóság igazolása alapján, vagy beazonosítható jogcímet tartalmazó fizetési számla kivonattal |
| Járadékbevétel (a nem üzletszerűen végzett járadékszolgáltatás keretében kapott járadékok közül a jövedelempótló járadékok – a korábbi veszteség ellentételezéseként megfizetett járadék nem) | az üzletszerűen végzett járadékszolgáltatás vagy a nem üzletszerűen végzett járadékszolgáltatás nyújtására irányuló tevékenységet végző szervezet által kiállított nyilatkozat a rendszeres járadékról + 3 utolsó havi bankszámlakivonat vagy készpénz átutalási megbízás szelvénye |
| Bérleti díjból származó jövedelem: | Bérleti szerződés + adószám igazolás + 12 hónapnál nem régebbi NAV igazolás, vagy ha ennél újabb a bérleti szerződés, akkor is a NAV által adott igazolással igazolni kell a bérleti díj jövedelem után megfizetett adót! |
| Vállalkozásból származó jövedelem: | - Vállalkozói kivét esetén: 12 hónapnál nem régebbi NAV igazolás a magánszemély jövedelméről + NAV-nak elküldött vállalkozói adóbevallás - KATA adózás esetén: 12 hónapnál nem régebbi NAV igazolás a vállalkozás által megfizetett KATA adó összegéről + NAV-nak elküldött vállalkozói adóbevallás vagy közzétett éves beszámoló - EVA adózás esetén: 12 hónapnál nem régebbi NAV igazolás a vállalkozás által megfizetett EVA adó összegéről + NAV-nak elküldött vállalkozói adóbevallás vagy közzétett éves beszámoló - Osztalékjövedelem esetén: 12 hónapnál nem régebbi NAV igazolás a magánszemély osztalék jövedelméről és közzétett éves beszámoló az osztalékot fizető cégre vonatkozóan.  EVA-s adózású vállalkozás tulajdonosa esetén: 12 hónapnál nem régebbi NAV igazolás a vállalkozás jövedelmére vonatkozóan, beszámoló, taggyűlési jegyzőkönyv osztalék felosztásáról és bankszámla vagy kp. kifizetési bizonylat osztalék kifizetéséről. |

* egyéni vállalkozó esetén a vállalkozói nyilvántartásban való szereplést igazoló dokumentum vagy vállalkozói igazolvány vagy egyéb vállalkozás végzésére jogosító igazolvány
* őstermelő esetén őstermelői igazolvány
* Hitelkiváltás esetén a hitelt nyilvántartó bank 10 napnál nem régebbi nyilatkozata a fennálló hiteltartozásról
* Igény esetén további biztosítékok dokumentumai  (igazolás a pénzügyi követelésekről / számlakivonat /betéti kivonat/ életbiztosítási kötvény stb.) vagy/ és egy kezes állítása